**Styremøte Sagene Panorama, onsdag 13.09.17 18.00**

**Til stede:**

**Styremedlemmer:**

Kaveh

Felix

Jørn

Ida Christine

Hanne

**Varamedlemmer:**

Dag-Inge

**Vaktmester:**

Jon

**Ikke til stede:**

**Varamedlemmer:**

Jacob

 **Sak 05 / 2017**

Asfaltering av bakgård. (I forrige referat ble dette feilaktig nummerert som sak 3)

Vi har vært fornøyde med jobben, det er kun noen småfeil som må rettes. Flere i styret har snakket med naboer og det er et generelt positivt inntrykk. Vaktmester er fornøyd og tenker dette vil bli enkelt å vedlikeholde til vinteren. Vi har enda ikke betalt for dette, da endelig tilsyn ikke er gjennomført, men pengene er satt til side i budsjettet.

**Sak 11 / 2017**

Dag Inge har gjort en stor, frivillig innsats i vanning av sameiets grøntarealer. Styret kjøper en flaske med rødvin som takk til ham.

**Sak 03/2017**

Utskiftning av port i bakgården. (I forrige referat ble dette feilaktig nummerert som sak 2)

Fremgangen her har gått tregere enn forventet og ønsket. Vi har kontakt med leverandør og kommunikasjonen er fortsatt god. Leverandør er grei å snakke med. Det er vanskelig å gi en nøyaktig dato, da det er et fysisk arbeid å skreddersy porten. Vi gjennomgår fargekart og mulige

**Sak 06/2017**

Heisrom skal få nye fliser og ny maling i alle etasjer. Vi prøver å finne noen historiske bilder fra Sagene å hente opp i alle etasjer. Felix har med seg fargeprøver og eksempelfliser på styremøtet og vi blir enige om en type flis og farge. Det vil gjøres en befaring der de spesifikke flisene blir vurdert av heis-reperatørene og de som tar anbudet for å se at det er gjennomførbart.

Fargekode på veggene: S 0530-Y30R

**Sak 12 / 2017**

Døra inn til garasjen må skiftes. Bør byttes før vinteren, ingen stor operasjon. Felix henter inn priser på ståldør og får inn låsesmed på laget. Det går på vedlikeholdsbudsjettet til sameiet.

**Sak 13 / 2017**

Vi vurderer, etter forslag fra beboer, å bestille en skikkelig oppvask av et firma. Vi tenker de aller fleste rom, ganger, trapper osv. Engangstilfelle som er greit å gjøre en gang i blant og for stort arbeid til vaktmesteren, derfor henter vi inn anbud. Ida gjør dette. Bør gjøres før jul.

**Sak 14 / 2017**

Vi har fått forslag og spørsmål om opplegg til el-bil i garasjen. Vi vil på sikt trenge dette. I utgangspunktet trenger vi et felles opplegg som vil være en større engangskostnad. Det er både teknisk komplisert og økonomisk relativt vanskelig. En større utredning må til og en diskusjon i plenum samt eventuelle vedtak i sameiermøte. Vi er veldig positive på sikt.

**Sak 15 / 2017**

Vi har hatt en klagesak på tilskitning i første etasje. Styret skriver en offisiell klage.

**Sak 16/2017**

Det gjøres høstrengjøring i garasjen i oktober i regi av vaktmester.

Dato for julebord: 16.11.17. Kaveh booker sted.